
Text rozhodnutia
Súd: Krajský súd Bratislava Spisová značka: 5Sd/89/2012 Identifikačné číslo súdneho spisu: 1012200613 Dátum vydania rozhodnutia: 06. 11. 2013 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2013:1012200613.1 Uznesenie Krajský súd v Bratislave v právnej veci navrhovateľa O. O., bytom B. XXX, proti odporkyni Sociálnej poisťovni ústredie, Ul. 29. augusta č. 8, Bratislava, o sumu starobného dôchodku, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 16.2.2012 žiadal preskúmať rozhodnutie odporkyne číslo XXX XXX XXXX zo dňa 3.1.2012, ktorým odporkyňa uvoľnila od 1. januára 2012 výplatu starobného dôchodku v sume 615,50 eur mesačne. Návrhom zo dňa 21.11.2012 navrhovateľ žiadal aj o preskúmanie rozhodnutia číslo XXX XXX XXXX X zo dňa 8.10.2012, ktorým odporkyňa zvýšila od 1. augusta starobný dôchodok na sumu 644,40 eur mesačne. Písomným prehlásením zo dňa 24.9.2013 navrhovateľ vzal späť návrhy v celom rozsahu. Odporkyňa nemala námietky proti späťvzatiu návrhu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1012200613.1 (dáta aktuálne k 15. 11. 2026). Záväzné je znenie zverejnené súdom.




